న్యూఢిల్లీ: జమ్మూకశ్మీర్పై తన ప్రకటనను ప్రధాని మోదీ తప్పుగా అర్ధం చేసుకున్నారని కేంద్ర ఆర్థిక శాఖ మాజీ మంత్రి పి.చిందబరం అన్నారు. అసలు తాను ఏమి మాట్లాడానో, తన పూర్తి ప్రకటన ఏమిటో చదవకుండా ఆయన వ్యాఖ్యానించడం సరికాదన్నారు. ఆజాదీ పేరుతో వేర్పాటువాదులు చేస్తున్న ప్రకటనకూ, కాంగ్రెస్ నేతలు చేస్తున్న ప్రకటనకూ తేడా ఏమీ లేదని, వేర్పాటువాదుల భాషనే కాంగ్రెస్ ఉపయోగిస్తోందని మోదీ ఆదివారంనాడు బెంగళూరులో జరిగిన ఓ బహిరంగ సభలో విమర్శించారు. సర్జికల్ దాడుల సమయంలోనూ కాంగ్రెస్ ఇలానే విమర్శించిందంటూ తప్పుపట్టారు. దీనిపై చిదంబరం అంతే వేగంగా స్పందించారు. 'జమ్మూకశ్మీర్ అంశంపై నన్ను ప్రశ్నించినప్పుడు నేనిచ్చిన పూర్తి సమాధానం ప్రధాని చదవలేదని చాలా స్పష్టంగా అర్ధమవుతోంది. నన్ను విమర్శించే వాళ్లు ముందు పూర్తి సమాధానం ఏమిటో తెలుసుకోవాలి. నేను తప్పుగా ఏ పదం వాడానో చెప్పమనండి. ప్రధాని ఏదో ఊహించుకుని రాద్ధాంతం చేస్తున్నారు' అని చిందబరం అన్నారు. 'ఆజాదీ' గురించి తనను ప్రశ్నించినప్పుడు ప్రత్యేక ప్రతిపత్తిని ఎక్కువ మంది ప్రజలు కోరుకుంటున్నట్టు మాత్రమే తాను చెప్పానని అన్నారు. అలాగే, సర్జికల్ దాడులపై తాను కానీ, కాంగ్రెస్ కానీ గతంలో ఎప్పుడూ విమర్శలు చేయలేదని ఆయన వివరణ ఇచ్చారు.సరిహద్దులకు ఆవల లక్షిత దాడులు గతంలో తాము కూడా చేశామని, ఆర్మీ చీఫ్ కూడా దాన్ని అంగీకరించాడని మాత్రమే అప్పట్లో వ్యాఖ్యానించినట్టు చెప్పారు.
newdhilly: jammookashmeerpai tana prakatananu pradhaani modii tappugaa ardham chesukunnarani kendra aardhika saakha maji mantri pi.chindabaram annaru. asalu taanu emi matladano, tana puurti prakatana emito chadavakunda aayana vyaakhyaaninchadam sarikaadannaaru. aajaadii paerutho vaerpaatuvaadulu chestunna prakatanakuu, congress nethalu chestunna prakatanakuu teda emi ledani, verpaatuvaadula bhashane congress upayogistondani modii aadivaaramnaadu bengalurulo jarigina oo bahiranga sabhalo vimarsinchaaru. sarjical daadula samayamloonuu congress ilaane vimarsinchindantuu tappupattaaru. deenipai chidambaram anthe vegamgaa spandinchaaru. 'jammookashmir amsampai nannu prasninchinappudu nenicchina puurti samadhanam pradhaani chadavaledani chala spashtamgaa ardhamavutondi. nannu vimarsinche vaallu mundu puurti samadhanam emito telusukovali. nenu tappugaa e padam vadano cheppamanandi. pradhaani edho oohinchukuni raaddhaantam chestunnaru' ani chindabaram annaru. 'aajaadii' gurinchi tananu prasninchinappudu pratyeka pratipattini ekkuva mandi prajalu korukuntunnattu matrame taanu cheppaanani annaru. alaage, sarjical daadulapai taanu cony, congress cony gatamlo eppuduu vimarsalu cheyaledani aayana vivarana icharu.sarihaddulaku aavala lakshita daadulu gatamlo taamu kuudaa chesamani, armi cheef kuudaa daanni angeekarinchaadani matrame appatlo vyaakhyaaninchinattu cheppaaru.